b'\n_START_ARTICLE_\nFarmVille\n_START_SECTION_\nParaan ng paglaro\n_START_PARAGRAPH_\nBago magsimulang sa bukid, ang manlalaro ay kinakailangan munang gumawa ng sariling avatar na maari niyang palitan ano mang oras niya gustuhin. Katulad ng lahat ng magsasaka, ang manlalaro ay magsisimula sa isang tipak ng lupa bitbit ang kakaunting pera o farm coins na siyang gagamitin bilang kapital sa pagpapalago ng bukid. Ang manlalaro ay nakakakuha naman ng XP o experience points sa bawat aksiyong kanyang gagawin katulad ng pag-aararo at pagbili ng mga gamit. Habang dumarami ang XP na nakukuha sa laro, ang manlalaro ay umaangat din ang level o antas sa laro. Habang ang manlalaro naman ay nakakakuha ng mga kagamitan at tumataas ang antas sa laro, ang mga halaman at mga hayop na hindi mo pa maaring bilhin noon ay unti-unting nagkakaroon sa tindahan at maari mo itong bilhin ng iyong farm coins o farm cash.\n_START_SECTION_\nHalaman\n_START_PARAGRAPH_\nAng pinaka-paraan para makatubo ka ng maraming salapi sa larong ito ay ang pagtatanim at pag-aani ng mga halamang tanim. Para makapagpatubo at makapagpalaki ng halaman, kailangan munang bumili ng manlalaro ng mga buto sa tindahan at saka itanim ito at alagaan. Maari mo lamang anihin ang itinanim na halaman sa takdang oras at depende ito halaman kung gaano katagal ito lalaki. Ngunit kapag hindi mo naman ito naani kaagad ay maari itong malanta at maaring ikalugi ito ng iyong bukid. Ngunit sa larong ito maari kang bumili ng mga bagay na kayang tanggalin ang pakalanta sa nalanta mong halaman. Maari ka din makabili ng mga bagay na kayang pabilisin ang pagtubo ng iyong mga tanim. Ngunit mabibili mo lang ito sa karampatang farm coins at farm cash. Habang ang antas ng manlalaro ay tumataas, nagkakaroon din sa tindahan ang mga halamanag mas may kalidad at mas mabebenta sa mas mataas na presyo.\n_START_SECTION_\nLivestock\n_START_PARAGRAPH_\nAng manlalaro ay maaari ding bumili ng mga livestock o domestikadong hayop (katulad ng baka, kambing, manok) at puno (katulad ng puno ng cherry) sa FarmVille. Ang mga puno at livestock ay hindi namamamatay sa laro kaya isa rin itong magandang pagkunan ng pera sa laro.\n_START_SECTION_\nInteraksiyon at pagreregalo\n_START_PARAGRAPH_\nKatulad ng ibang laro ng Zynga, maari kang makipag-interaksiyon sa iyong mga kaibigan sa Facebook na naglalaro din ng FarmVille. Maaring imbitahan ng players ang kanilang mga "kapitbahay" o kaibigan sa kanilang mga bukid. Maari rin kayong magbigayan ng regalo sa isa\'t isa at magkumpleto ng mga gawain para makakuha ng mga gantimpala at mas mapalaki kaagad ang kita ng bukid.\n_START_SECTION_\nDekorasyon\n_START_PARAGRAPH_\nUpang mas mapaganda ang itsura ng iyong bukid, may mabibili din sa laro na mga iba\'t ibang palamuti na maari mong ilagay sa bukid. Maari kang maglagay ng mga gusali, bakod, gnomes, banderitas at iba pa. May mga dekorasyon ding may tema katulad ng mga temang Halloween, temang tag-niyebe, temang Pasko at iba pa.\n_START_SECTION_\nGantimpala\n_START_PARAGRAPH_\nAng FarmVille ay pinangaralang Best New Social/Online Game o Pinakamagaling na Bagong Larong Online/Sosyal ng Game Developer\xe2\x80\x99s Conference noong 2010.'